jkorsvik/nowiki_second_scrape_merged huggingface dataset:
Gulrotflue

Gulrotfluen (Chamaepsila rosae, ofte kalt Psila rosae) tilhører rotfluene (Psilidae). Gulrotfluen kan gjøre skade på en rekke nyttevekster, ikke bare på gulrot. De fleste av de andre artene i familien er uskadelige.


== Utseende ==
Gulrotfluen er omtrent 5-6 millimeter lang, skinnene blåsvart, med lyse gule bein. Hodet er noe rødorange, med store fasettøyne. Larvene er avlange, pølseformede og tilspisset i forenden.


== Levevis ==
Gulrotfluen har en til tre generasjoner hvert år. Hunnen legger eggene i jorda nær vertsplantene i mai-juni. 
Larvene til denne familien utvikler seg inne i røtter og knoller. De kan gjøre skade i hagen og grønnsakdyrkinger fordi de borer i røttene og gjør plantene usalgbare. I tillegg til den skaden larvene i seg selv gjør, gir larvegangen innpass for råte slik at rotvekstene lett råtner. 
Gulrotfluen gjennomgår en fullstendig forvandling, med et puppestadium.  


== Skadedyr ==
Gulrotflua er et alvorlig skadedyr, ikke bare på gulrøtter, men på mange forskjellige nyttevekster i skjermplantefamilien og korsblomstfamilien, for eksempel selleri, pastinakk, persille, neper og kål. 
I småskaladyrking kan det være effektivt å dekke gulrotplantene med en insektskjerm i denne tiden for å hindre at fluene skal komme til. Ellers har sprøyting vært brukt for å bekjempe denne arten.


== Systematisk inndeling ==

Ordenen tovinger, Diptera
Underordenen høyere fluer, Cyclorrhapha
Gruppen Schizophora
Overfamilien Diopsoidea
Familien rotfluer, Psilidae
Underfamilien Psilinae
Slekten Chamaepsila Hendel, 1917  – ca. 20 arter i Europa
Gulrotflue, (Chamaepsila rosae (Fabricius, 1794))


== Referanser ==


== Kilder ==
Darvas, B. Skuhrava, M. og Andersen, A. 2000. Agricultural dipteran pests of the Palaearctic region. I: Papp, L. og Darvas, B. (red.): Contributions to a Manual of Palaearctic Diptera. 1: 565-649. Science Herald, Budapest.
Iwasa, M. 1998. Family Psilidae. I: Papp, L. og Darvas, B. (red.): Contributions to a Manual of Palaearctic Diptera. 3: 177-183. Science Herald, Budapest.


== Eksterne lenker ==
(en) gulrotflue i Global Biodiversity Information Facility 
(no) gulrotflue hos Artsdatabanken 
(sv) gulrotflue hos Dyntaxa 
(en) gulrotflue hos Fauna Europaea 
(en) gulrotflue hos NCBI 
(en) Kategori:Chamaepsila rosae – bilder, video eller lyd på Wikimedia Commons 
Norsk Entomologisk forening – for deg som vil lære mer om insekter.
Muting

Muting er en juridisk term, der en aktør er sikret rett forbundet med en jordisk-økonomisk ressurs.  Det stammer fra det gammeltyske muoton (forlange, begjære) som ga det tyske verb muten; «søke om å få inntekt av noe».  Metallet wismut er avledet av mutinger gjort på områder der man gjorde kloke (engelsk wise) funn av drivverdige bergarter. 
Lovverket definerer hva som kan mutes (mutbare og ikke-mutbare mineraler), og de vilkår som dertil knyttes.  Definisjonen på mutbart mineral har i hovedsak vært at det består av metall som har en egenvekt på over 5.
Ifølge bergverksordningen av 1539, var alt berg i Norge eid av kongen (den gang Christian III).  For å oppmuntre til leting (skjerping) etter drivverdige forekomster, ble det gitt fri leterett til alle:  «Bergfriheten» lot alle norske og utenlandske å lete på norsk grunn, uansett eierskap, etter metall og mineral.  Den som først fant noe, måtte først mute oppdagelsen (registrere funnet), og sikret seg derved førsterett til videre undersøkelser, samt utvinning.
Kong Christian IV videreførte i 1644 mutings-ordningen, bortsett fra at videre utvinning i utgangspunktet var forbeholdt Kongen, som i sin tur kunne gi rett til utvinning gjennom konsesjon.  I 1812 kom loven om Berganordning, som fortsatte enhvers rett til å mute.
Bergverksloven av 1842 fjernet prinsippet om «bergfrihet» (fri rett til leting) og  skjerping krevde heretter at man hadde tillatelse (formulert i et mutingsbrev) fra bergmester eller lensmann.
Muteren hadde, gjennom tillatelsen, også rett til å drive prøvedrift i mutingsområdet.
Eventuelle funn måtte registreres i form av begjært muting som ga innehaveren av mutingsbrevet en viss rett til videre utvinning.  Det aktuelle området kalles utmål, og gir muteren opptil sju år på å gjøre utmålet drivverdig.
Ett eksempel på muting, er Ole Tobias Olsen, jordeier i Dunderlandsdalen, som oppdaget visse forekomster.  De såkalte «Ole Tobias Olsen»s mutinger ble i ettertid solgt og utvinnet av Rana Gruber.


== Eksterne lenker ==
Norsk minerallovgivning, NOU, Forslag til minerallov, september, 1996.
Ravil Geniatulin

Ravil Faritovitsj Geniatulin (russisk: Равиль Фаритович Гениатулин) (født 20. desember 1955) er guvernør i det russiske føderasjonssubjektet Zabajkalskij kraj. Han har fikk stillingen da Zabajkalskij kraj ble opprettet 1. mars 2008, og var før det guvernør i dens forløper, Tsjita oblast, et verv han inntok 1. februar 1996. Han har vært medlem av det russiske føderasjonsrådet siden 1996. I 2004 ble Geniatulin gjenvalgt med mer enn 60 prosent av stemmene. 


== Kilder ==
Rulers.org
Agino-Burjatsk

Agino-Burjatsk (russisk: Аги́нский-Буря́тский автоно́мный о́круг) var tidligere et føderasjonssubjekt i Russland (som en autonom region i Tsjita oblast). Den 1. mars 2008 ble det slått sammen med Tsjita oblast til det nye føderasjonssubjektet Zabajkalskij kraj. Agino-Burjatsk hadde et areal på 19 312,3 km² og en befolkning på 72 213 (2002). Det administrative senter var Aginskoje (befolkning. ~10,000).


== Etniske grupper ==
Selv om befolkningen i Aga Burjatia (ved folketellingen i 2002) identifiserte seg selv med 54 forskjellige etniske grupper, anses de fleste av dem dog å være burjater (45 149 tilsvarende 62,5 %) eller etnisk russisk (25 366 tilsvarende 35,1 %), Tatarene som kun utgjør 390 (0,5 %) er den tredje største befolkningsgruppen i regionen.
Landkreis Weimarer Land

Landkreis Weimarer Land er en krets i Thüringen i Tyskland. Byen Weimar er omsluttet av kretsen.


== Referanser ==


== Eksterne lenker ==
(de) Offisielt nettsted 
(en) Landkreis Weimarer Land – kategori av bilder, video eller lyd på Commons
Arbeidsverditeorien

Ifølge Arbeidsverditeorien er verdien av en vare eller tjeneste lik den arbeidskraft som har gått med til å produsere den. Til verdien inkluderes ofte arbeidet som har gått med til å produsere råmaterialer og maskiner som er en del av produksjonsprosessen. 
Teorien forbindes med klassiske samfunnsøkonomer som Adam Smith og David Ricardo. Arbeidsverditeorien var en forutsetning for disses økonomiske teori. Fra slutten av 1870-tallet ble arbeidsverditeorien erstattet med markedsverditeorien, som er en teori som hevder at en vare eller tjeneste ikke har noen verdi i seg selv men at verdien skapes ved markedets betalingsvillighet (det vil si en subjektiv oppfatning av verdiskapning). Karl Marx hentet sin verdilære fra Smith og Ricardo og anvendte arbeidsverditeorien for å forklare relasjonene mellom arbeidere og arbeidsgivere og handel. 


== Se også ==
Pris
Produksjon


== Litteratur ==
Karl Marx, Kapitalet IV
Sejersted, Francis Historisk introduksjon til økonomien Drøfter samviket mellom sosialøkonomisk teori, økonomisk styring og økonomiens utvikling ISBN 82-02-02895-7
Robinson, Joan Økonomisk filosofi drøfter paradigmene arbeidsverditeorien, markedsverditeorien og Keynesiansimen i idéhistorisk perspektiv. ISBN 87-7230-709-9
Markedsverditeorien

Ifølge markedsverditeorien har varer og tjenester ikke noen verdi i seg selv, men får sin verdi fastsatt gjennom personers (markedets) ønske om å erverve dem. Dette nedfeller seg i betalingsvillinghet. Prisen på varen eller tjenesten blir da et resultat av sammenfall mellom tilbud og etterspørsel etter den. 
Ettersom alle mennesker har forskjellig prioriteringer for hva de ønsker seg, er det ifølge markedsverditeorien ikke noen "objektiv" eller "riktig" verdi av en vare eller tjeneste. 
Teorien ble formalisert av den østerrikske samfunnsøkonomen Carl Menger på slutten av 1800-tallet.


== Politiske implikasjoner ==

Ifølge arbeidsverditeorien var det vanskelig å forklare store lønnsforskjeller som noe annet enn et utslag av urettferdighet. Dette fører til at resonnement som bygger på arbeidsverditeorien er hyppig forekommende i lønnsoppgjør og politisk debatt. Ifølge markedsverditeorien derimot, er det ikke noe problem å forklare at f.eks. en tekstilarbeider tjener noen få kroner timen, mens en fotballspiller kan tjene millioner. Sistnevnte leverer en tjeneste som det er stor betalingsvillighet for og få tilbydere av, mens førstnevnte leverer en tjeneste med lav betalingsvillighet til og som mange andre er villige til å utføre. 
Tilhengere av arbeidsverditeorien befinner seg oftest på venstresiden på politikkens høyre-venstre akse. Mens tilhengerne av markedsverditeorien befinner på høyresiden og er økonomiske liberalister.


== Referanser ==


== Litteratur ==
Sejersted, Francis (1972 (2.utgave 1985)). Historisk introduksjon til økonomien (2 utg.). Oslo: Cappelen. ISBN 82-02-02895-7.  
Robinson, Joan (1962). Economic Philosophy: An essay on the progress of economic thought (engelsk). Cambridge: Aldine Transaction. ISBN 87-7230-709-9. 
Sheriat, Shahin:  Die Rolle der Unternehmensbewertung bei der Übergabe von Klein- und Mittelunternehmen - unter besonderer Berücksichtigung der Familienbetriebe, GRIN forlag (tysk)
Spies Rejser

Spies Rejser var et dansk reisebyrå og turoperatør.
Spies Reiser var en tid Skandinavias største reisebyrå og turoperatør. Grunnleggeren Simon Spies begynte reisevirksomhet i 1956 da han satte inn en annonse i en dansk avis og søkte etter deltagere til en tur til Spania. Et tyvetalls ungdommer meldte seg og turen gikk med tog ned gjennom Europa til Barcelona og  båt  Mallorca.
Spies valgte å legge turene om vinteren, da de spanske hotellene på den tiden kunne tilby de rimeligste plassene.
Virksomheten vokste raskt, i 1960 inngikk han en avtale med det danske charterselskapet Flying Enterprise om charterflyvninger. Da Flying Enterprise gikk konkurs i 1965 kjøpte Spies selskapet og startet sitt eget charterseskap under navnet Conair.
Med eget flyselskap hadde Spies den innstilling at alle flyseter skulle fylles opp. Et hvert flysete som var ubesatt var redusert innkomst for firmaet. Dette ledet til at det før Conairs avganger på Kastrup forgikk en form før «børssalg» av billetter. En del reiselystne ungdommer med ryggsekk, men uten billett møtte opp før flyavgangene. Når alle passasjerer med forhåndsbestilt plass var sjekket inn, og det fortsatt var ledige seter i flyet, ble en ny og lavere pris ropt opp, og en del av de billettløse tok oppstilling foran skranken. Når disse var sjekket inn og det fortsatt var ledig plass på flyet, ble prisen ytterligere redusert. De som hadde is nok i maven til å vente helt til «gate closed» kunne sikre seg en ferietur til Middelhavet for et par hundrelapper.
Etter Spies død i 1984 ble firmaet drevet av hans kone, Janni Kjær, frem til 1996, da Spies Rejser ble solgt til konsernet MyTravel.


== Eksterne lenker ==
Offisielt nettsted
Chris Couch

Chris Couch (født 1. mai 1973 i Fort Lauderdale i Florida) er en amerikansk profesjonell golfspiller. Han ble profesjonell i 1995. Siden har han vekselvis spilt på Nationwide Tour og PGA-touren – på sistnevnte tour første gang i 2004 og på nytt igjen i 2006. Dette året vant han sin første PGA-turnering, Zurich Classic of New Orleans, og er dermed kvalifisert for de to neste sesongene. På Nationwide-touren har han vunnet fem ganger.
Under dag tre av Zurich Classic of New Orleans i 2006 ble Couch historisk da han som første spiller noensinne klarte å avansere fra siste- til førsteplass i løpet av én runde. Etter to 70-runder lå han på cut-grensen, men han brukte 64 slag på den tredje runden og ledet dermed ett slag foran Charles Howell III og Joe Durant. Med en 65-runde siste dag beholdt han ledelsen og vant med ett slag foran Howell og Fred Funk.


== Meritter ==


=== Seire på PGA-touren ===
2006: Zurich Classic of New Orleans


=== Seire på Nationwide Tour ===
2005: Rheem Classic Pres'd by Times Record; LaSalle Bank Open
2003: Oregon Classic; Nationwide Tour Championship
2001: BUY.COM Florida Classic


== Eksterne lenker ==
(en) Chris Couch – PGA-touren 
(en) Chris Couch – Verdensrankingen
Ole Lukkøye

For eventyrskikkelsen «Ole Lukøie», se Jon Blund«Ole Lukkøye» er en populær vise og godnattsang skrevet av Ingrid Almquist. Teksten forteller om en gutt som skal legge seg, og mor som synger ved sengen. Lillemann spør stadig: «Tror du Ole Lukkøye kommer nu, jeg har lagt meg og venter kjære du». Visa ble sunget inn på plate i 1950 av Ingrid Löfvenberg, og ble en slager i det populære radioprogrammet Ønskekonserten på NRK. Ivar Ruste med Øivind Berghs orkester spilte inn sangen i 1962. Den ble utgitt på singlen Columbia 45GN 1701. Senere har også Helge Borglund sunget den på platen Frem fra Glemselen kap.16.
Villmarksveien

Villmarksveien i Nordland er en alternativ veistrekning til Europavei 6 mellom Majavatn og Korgen.
Strekningen følger riksveier og fylkesveier og er av variabel standard.


== Kommuner og knutepunkter ==
GraneFv274 fra Bjorntjønna til Simskarmyra

Europavei 6 Bjorntjønna
Øvre Fiplingvatn
Simskarmyra. Sidevei til Børgefjell, BørgefjellskolenFv273 fra Simskarmyra til Kløvimoen

Nedre Fiplingvatn
Leira. Fv274 til BørgefjellskolenRv73 fra Kløvimoen til Elvebakken

Riksvei 73 Kløvimoen. Felles trasé til ElvebakkenHattfjelldalFv291 fra Elvebakken til Tustervatnet

Elvebakken
Røssvatnet
 Vesterbuktbrua (42 m)HemnesFv331 fra Tustervatnet til Bleikvassli

TustervatnetRv806 fra Bleikvassli til Korgen

806Fylkesvei 806 Bleikvassli. Felles trasé til Korgen
Europavei 6 Korgen


== Se også ==
Vildmarksvägen
Sjøkaptein

Sjøkaptein (engelsk: master mariner) er en dekksoffiser som innehar kompetanse til å tjenestegjøre på skip uavhengig av bruttotonnasje og fartsområde som ansvarshavende vaktoffiser, overstyrmann og skipsfører.


== Norge ==
I Norge er tittelen sjøkaptein en beskyttet tittel som innehavere av kompetansesertifikat dekksoffiser klasse 1 i henhold til forskrift om kvalifikasjoner og sertifikater for sjøfolk har enerett til. Sertifikatet er det høyeste kvalifikasjonsdokument som utstedes til dekksoffiserer.Tittelen indikerer i så måte kun kvalifikasjonene til innehaver, og betyr dermed ikke nødvendigvis at vedkommende faktisk tjenestegjør som skipsfører. På samme måte trenger ikke en skipsfører nødvendigvis å være sjøkaptein, så lenge det ikke er krav om denne kvalifikasjonen på skipet han tjenestegjør på.


== Se også ==
Mannskap
Besetning


== Referanser ==


== Kilder ==
«Forskrift om kvalifikasjoner og sertifikater for sjøfolk - Lovdata». lovdata.no (norsk). Besøkt 22. mars 2018.
Miriquidi

Miriquidi («mørk skog») var navnet på de store og nesten ugjennomtrengelige skogene som en gang dekte områdene omkring Erzgebirge i det sørsøstlige Tyskland og nordlige Tsjekkia.
Fra 1100-tallet ble skogene utsatt for en planmessig kolonisasjon ved markgrevene av Meissen. Innvandrerne var for det meste sorbere, thüringere og frankere. Med hest og kjerre eller til fots tok de seg fram gjennom tett skog og over bergpass, unngikk de sumpige elveslettene, og fikk seg tildelt 1–2 «Hufe land» (120–250 da). Teigene strekte seg vanligvis fra elvesletta og oppover i lia.
Honeywell

Honeywell International er et av verdens ledende firma innen kontroll- og styringsteknologi, og leverer løsninger og produkter til industribransjen og luftfart over hele verden. Honeywell's omsetning i 2013 er estimert til ca. 31 milliarder amerikanske dollar og selskapet har mer enn 130 000 ansatte i over 100 land. Honeywell benytter flere merkevarer i sin virksomhet.
Selskapets norske avdelinger, Honeywell AS, Honeywell Life Safety AS og Honeywell Hearing Technologies AS, har hovedkontorer i henholdsvis Asker, Lier og Trondheim.
Honeywell Hearing Technologies AS med det aktive hørselvernet QuietPro som hovedprodukt ble etablert i 1994 som et knoppskudd fra SINTEF og het Nacre AS før de i 2007 ble kjøpt av konkurrenten Sperian Protection som i 2010 ble kjøpt av Honeywell.


== Eksterne lenker ==
(en) Offisielt nettsted 
(en) Honeywell – kategori av bilder, video eller lyd på Commons
Brown University

Brown University er et amerikansk universitet i Providence, Rhode Island. Det ble grunnlagt i 1764 som Rhode Island College, og er den sjuende eldste institusjonen for høyere utdanning i USA. Skolepengene er på 34 620 amerikanske dollar, litt mer enn ved Harvard University.Fagkretsen er den klassiske liberal arts-sammensetningen med humanistiske, samfunnsvitenskapelige og naturvitenskapelige basisfag. Det gis utdanning og spesialisering i medisin på høyt nivå ved Brown. Ved Warren Alpert Medical School er det spesialiseringsprogrammer innen alkoholstudier, kardiologi, kirurgi, psykiatri, samfunns- og familiemedisin, diagnostisk grafikk, m.m.
Brown University Library hadde i 2006 totalt 3,51 millioner titler, som gjorde det til USAs 58. største bibliotek.
Brown var det første universitet i USA som tok opp studenter fra alle religiøse trossamfunn.
Brown University er medlem av Ivy League.


== Eksterne lenker ==
(en) Offisielt nettsted 
(en) Brown University – kategori av bilder, video eller lyd på Commons 
(en) Brown University – galleri av bilder, video eller lyd på Commons
Maskinell flateavdekking

Maskinell flateavdekking er en utgravningsmetode hovedsakelig brukt ved arkeologiske undersøkelser i dyrket mark. Metoden går ut på at man ved hjelp av en gravemaskin fjerner matjordlaget ned til den naturlige undergrunnen over et stort område. Ved å fjerne matjorden vil man kunne observere arkeologiske strukturer i eller over undergrunnen, som for eksempel nedgravninger eller kulturlag, da disse som regel har en annen farge eller konsistens enn undergrunnen. 
Ved å bruke denne metoden vil man kunne få oversikt over hvor de forskjellige strukturene befinner seg i forhold til hverandre, og man vil kunne skille ut grupper av strukturer som for eksempel danner husanlegg eller aktivitetssoner. 
Metoden ble først tatt i bruk i Danmark og England på 1960-tallet, og er i dag en standard metode over hele Europa. I Norge ble metoden først tatt i bruk i begynnelsen av 1970-årene, i og med Perry Rolfsens utgravninger på Oddernes i Kristiansand. Det var imidlertid først med undersøkelsene på Forsandmoen i Rogaland på 1980-tallet at metoden ble ordentlig anerkjent her i landet.
Miramax Films

Miramax Films er et filmproduksjons- og distribusjonsselskap basert i New York City som eies av The Walt Disney Company.
Selskapet ble dannet av brødrene Harvey og Bob Weinnstein i 1979, og navnet hentet de fra sine foreldre Miriam og Max. Selskapet startet som distributør av filmer som andre selskaper ikke så inntjeningspotensialet i.
Selskapet kjøpte en del filmer som tjente inn bra i forhold til hva de måtte gi for de, og var med på å starte den nyvunne interessen for uavhengig film på begynnelsen av 90-tallet med filmer som Clerks. og Sex, løgner og videotape. Senere begynte de å produsere filmer selv og har syv filmer i sitt bibliotek som har tjent inn mer enn $100 millioner (der Chicago troner øverst med en inntjening på $170 millioner).
I 1993 ble Miramax kjøpt opp av The Walt Disney Company for $70 millioner. Weinstein brødrene ledet selskapet helt til de forlot selskapet i 2005 (Harvey styrte Miramax, og Bob styrte Dimension Films, som satset mer på ungdomsfilmer). Miramax var uavhengig fra de andre Disney-selskapene, men de hadde det siste ordet på hva de kunne slippe av filmer. Filmene ble distribuert av Buena Vista Home Entertainment.
Den 30. mars 2005 valgte Disney ikke å forlenge avtalen de hadde med Weinstein-brødrene om å drive selskapet videre, og selskapet ble tatt over av Buena Vista Motion Pictures Group. Miramax har nå et mindre produksjonsbudsjett å rutte med men vil satse utelukkende på små produksjoner. Brødrene Weinstein startet opp et nytt selskap, The Weinstein Company og fikk med seg Dimension på lasset. Leder for Miramax er i dag Daniel Battsek. Nå inkluderer klienter radarmagasinet, Saks Fifth Avenue og Toshiba, i tillegg til Miramax.


== Utvalgte titler ==
Sex, løgn og videotape (1989)
The Grifters - Fikserne (1989)
Bind meg! Elsk meg! (1990)
Bob Roberts (1992) (sammen med Paramount Pictures)
Clerks. (1994)
Pulp Fiction (1994)
The Crow (1994)
Four Rooms (1995)
From Dusk Till Dawn (1996)
Den engelske pasient (1996)
Skrik (1996)
Emma (1996)
Sling Blade (1996)
Chasing Amy (1997)
Den enestående Will Hunting (1997)
Skrik 2 (1997)
Princess Mononoke (1999) (Engelsk dubbing og distribusjon)
Siderhusreglene (1999)
Shakespeare in Love (1999)
Den talentfulle mr. Ripley (1999) (sammen med Paramount)
Scary Movie (2000)
Skrik 3 (2000)
Sjokolade (2001)
Småspioner (2001)
Scary Movie 2 (2000)
Chicago (2002)
Gangs of New York (2002)
Småspioner 2 - Operasjon drømmeøya (2002)
Pinocchio (2002) (engelsk dubbing og distribusjon)
Kill Bill Vol. 1 (2003)
Cold Mountain (2003)
Småspioner i 3D (2003)
Scary Movie 3 (2003)
Kill Bill Vol. 2 (2004)
Garden State (sammen med Fox Searchlight) (2004)
Finding Neverland (2004)
The Aviator (2004) (sammen med Warner Bros.)
Sin City (2005)
The Libertine (2005)
Scary Movie 4 (2006)


== Eksterne lenker ==
(en) Offisielt nettsted 
(en) Miramax films – kategori av bilder, video eller lyd på Commons
Arkeologisk struktur

Begrepet arkeologisk struktur eller bare struktur er innen arkeologien en samlebetegnelse på spor etter menneskelig aktitivitet. Disse kan observeres i form av stolpehull, kokegroper, avfallsgroper, ildsteder, grøfter, kulturlag og lignende. Strukturer avdekkes vanligvis i dyrket mark ved maskinell flateavdekking, men kan også finnes i utmark eller under gravhauger.
Minato

Minato (港区, Minato-ku) er en av Tokyos 23 bydeler. Minato ligger sør for Keiserpalasset, og grenser til bydelene Chiyoda, Chuo, Shinagawa og Shibuya.
Minato-ku ble opprettet den 15. mars 1947.


== Områder ==
Akasaka (赤坂)
Aoyama (青山)
Azabu (麻布)
Ebisu (恵比寿)
Hamamatsucho (浜松町)
Mita (三田)
Odaiba (お台場)
Roppongi (六本木)
Shiba-kôen 「芝公園」
Shinbashi (新橋)
Shirokanedai (白金台)
Takanawa (高輪)
Toranomon (虎ノ門)
Tsuki no Misaki (月の岬)


== Eksterne lenker ==
(ja) Offisielt nettsted 
(en) Minato, Tokyo – kategori av bilder, video eller lyd på Commons
Eirik Bertheussen

Eirik Bertheussen (født 2. april 1984 i Tromsø) er en norsk tidligere fotballspiller.
Bertheussen har tidligere spilt for Tromsø, Pors, Lillestrøm SK og to perioder for Tromsdalen. Han beskrives som en fysisk tøff stopper med stor ballerobringsevne, som kom til Lillestrøm etter bare én sesong i Pors Grenland. U21-stopperen som var på lån fra Tromsø til Pors i sesongen 2005, og var klar til å skrive under for Pors høsten 2005. Men da Lillestrøm kom på banen, lot Bertheussen seg påvirke av at Pors-opprykket glapp og at klubben mistet flere spillere. Han skrev dermed under for Lillestrøm i stedet. Bertheussen ble aldri tilbudt noen ny kontrakt i Tromsø, og siden det måtte ha skjedd tre måneder før den siste kontrakten gikk ut, slapp derfor Lillestrøm å betale kompensasjonmidler.
Etter å ha fått lite spilletid i 2008-sesongen, fikk han beskjed om å finne seg en annen klubb å få spilletid for. 23. februar 2009 ble det klart at han gikk på lån til Adeccoligaklubben Tromsdalen for hele 2009-sesongen. 


== Referanser ==


== Eksterne lenker ==
(en) Eirik Bertheussen – Transfermarkt 
(no) Eirik Bertheussen – Norges Fotballforbund 
(en) Eirik Bertheussen – FBref
View Askew Productions

View Askew Productions er et filmproduksjonsselskap startet av Kevin Smith og Scott Mosier i 1994 i forbindelse med innspillingen av Smiths film Clerks.. Selskapet har produsert alle Smiths filmer, samt noen få filmer for Smiths regissørvenner. 
I tillegg til filmproduksjon, driver View Askew Productions flere nettsider: Movie Poop Shoot (en filmkritikerside som ble lagd for filmen Jay and Silent Bob Strike Back), News Askew (en nyhetsside opprinnelig startet av fans), Movies Askew (en filmkonkurranse for regissørspirer) og Silent Bob Speaks (Kevin Smiths blog).


== Filmer fra View Askew Productions ==
Clerks II (2006)
Small Town Gay Bar (2006)
Reel Paradise (2005)
Jersey Girl (2004)
Jay and Silent Bob Strike Back (2001)
Vulgar (2000)
Dogma (1999)
Big Helium Dog (1999)
A Better Place (1997)
Chasing Amy (1997)
Drawing Flies (1996)
Mallrats (1995)
Clerks. (1994)


== Eksterne lenker ==
Movie Poop Shoot
Movies Askew
Silent Bob Speaks
(en) View Askew Productions på Internet Movie Database